# Benalua

### De Viquipèdia

Benalua (en castellà Benalúa) és un barri de la ciutat d'Alacant que limita amb Alipark, Eixample-Diputació, Polígon del Baver i la mar Mediterrània. Té una població de 10.476 (2004) i els seus codis postals són 03007 i 03008.

Està articulat entorn a una plaça, format per carrers rectes i paral·lels ja que és un barri d'eixample. Va començar a edificar-se a principis del segle XX mitjançant una cooperativa, la dels "deu amics" en què el major accionista era el marqués de Benalua, que va ser qui donà nom al barri. Gran part dels carrers van ser retolats amb els noms dels cooperativistes i en la plaça de Navarro Rodrigo tenen una placa commemorativa.

Actualment la majoria de les construccions inicials, que eren plantes baixes o edificis amb un pis d'altura, s'han substituït per construccions modernes, encara que en queden algunes de les inicials.

A Benalua es troben els Jutjats de Primera Instància d'Alacant, la Direcció Territorial de la Conselleria de Cultura, Educació i Esport, l'escola pública "Benalua", l'església de Sant Joan Baptista, una de les tres oficines locals del SERVEF i nombrosos comerços i entitats bancàries. Els dijous i els dissabtes es celebra un mercat als seus carrers.

La foguera de Benalua és l'única del barri, va ser fundada a 1928 i és la més premiada de totes, ja que ha guanyat 18 vegades el màxim guardó i ha aconseguit 4 Bellees del Foc i 15 Dames d'Honor.

## [edita] Enllaços externs

- barriodebenalua, blog dedicat íntegrament al barri alacantí de Benalua.

Vegeu: Llista de barris d'Alacant

A aquest article del País Valencià li manquen les seves coordenades corresponents.
Podeu ajudar la Viquipèdia afegint-les-hi.
Obtingut de "http://ca.wikipedia.org../../../b/e/n/Benalua.html"

Categories: Barris d'Alacant | Articles mancats de coordenades del País Valencià

##### Views

- Article
- Discussió
- Revisió actual

##### Cerca